L 67[14 Jurnalul Oficial al Uniunii Europene 12.3.2009 REGULAMENTUL (CE) NR. 192/2009 AL COMISIEI din 11 martie 2009 de punere în aplicare a Regulamentului (CE) nr. 177/2008 al Parlamentului European și al Consiliului de stabilire a unui cadru comun pentru registrele de uz statistic ale întreprinderilor cu privire la schimbul de date confidențiale între Comisie (Eurostat) și statele membre (Text cu relevanță pentru SEE) COMISIA COMUNITAÎILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 177/2008 al Parla- mentului European şi al Consiliului din 20 februarie 2008 de stabilire a unui cadru comun pentru registrele de uz statistic ale întreprinderilor și de abrogare a Regulamentului (CEE) nr. 2186/93 al Consiliului (!), în special articolul 11 alineatul (3), întrucât: (1) Regulamentul (CE) nr. 177/2008 stabileşte un nou cadru comun pentru registrele întreprinderilor utilizate exclusiv în scopuri statistice în vederea menținerii într-un cadru armonizat a elaborării registrelor întreprinderilor. (2) În conformitate cu articolul 11 din Regulamentul (CE) nr. 177/2008 este necesar să se definească formatul, măsurile de securitate și de confidențialitate, precum și procedura de transmitere a datelor referitoare la unităţi individuale către Comisie (Eurostat) și de transmitere a datelor referitoare la grupurile multinaționale de între- prinderi către autoritățile naționale competente. (3)  Măsurile prevăzute în prezentul regulament sunt conforme cu avizul Comitetului pentru programul statistic, instituit prin Decizia 89/382/CEE, Euratom a Consiliului (2), ADOPTĂ PREZENTUL REGULAMENT: Articolul 1 Format Comisia (Eurostat) şi autoritățile naționale competente transmit datele menționate la articolul 11 din Regulamentul (CE) nr. 177/2008 în formatul prevăzut în partea A din anexa la prezentul regulament. () JO L 6l, 5.3.2008, p. 6. () JO L 181, 28.6.1989, p. 47. Comisia (Eurostat) și autoritățile naționale competente, la fiecare livrare de date, furnizează, în conformitate cu standardele Sistemului Statistic European, informațiile necesare privind metadatele în format electronic și cu structura prevăzută în versiunea cea mai recentă a manualului de recomandări privind registrele de întreprinderi al Eurostat pus la dispoziție de către Comisie (Eurostat). Articolul 2 Măsuri de confidențialitate (1) Date transmise Comisiei (Eurostat) de către autoritățile naționale competente sau primite de către Comisie (Eurostat) din alte surse sunt păstrate într-un registru comunitar al grupurilor multinaționale de întreprinderi şi al unităților lor constitutive (denumit în continuare „registrul EuroGroups”). (2)  În conformitate cu articolul 11 alineatul (1) din Regula- mentul (CE) nr. 177/2008, atunci când transmit date Comisiei (Eurostat), autoritățile naționale competente marchează datele confidențiale conform legislaţiei naționale. (3) Pentru a asigura o înregistrare consecventă a datelor, Comisia (Eurostat) transmite, exclusiv în scopuri statistice, auto- rităților naționale competente ale statelor membre, altele decât țările raportoare, caracteristicile specificate în partea B a anexei, inclusiv simbolurile de confidențialitate, cu privire la grupurile multinaționale de întreprinderi şi unitățile lor constitutive, dacă cel puțin o unitate din grup se află pe teritoriul statului membru respectiv. Articolul 3 Măsuri de securitate Comisia (Eurostat) şi autoritățile naționale competente păstrează datele marcate cu mențiunea confidențial de către autoritățile naționale în conformitate cu articolul 2 alineatul (2) într-o zonă de securitate cu acces limitat şi controlat. Autorităţile naționale competente furnizează Comisiei (Eurostat), la cerere, informații referitoare la măsurile de securitate aplicate în statul membru în cauză. Comisia (Eurostat) transmite aceste informații celorlalte state membre. Comisia (Eurostat), la rândul său, furnizează informații cu privire la măsurile sale de securitate autorităților naționale.